Мерила и мерни инструменти

За мерење физичких величина користе се мерила и мерни инструменти.

Мерила су једноставни уређаји помоћу којих се директним мерењем одређује (очитава) бројна вредност (пример: дужина, маса).

Мерни инструменти су сложени уређаји којима се посредно (помоћу неког техничког поступка) одређује бројна вредност физичке величине ( пример: температура, јачина струје, електрична енергија ).

Сваки мерни инструмент или мерило мора имати:

скалу – нанесене бројне вредности мерених величина

опсег – распон од најмање до највеће вредности физичке величине које се мере датим

инструментом

тачност – вредност најмањег подеока

У следећој табели наведена су мерила/мерни уређаји за неке физичке величине:

|  |  |  |
| --- | --- | --- |
|  | Физичка величина | Мерило/мерни инструмент |
| 1. | Дужина | Лењир, метарска трака... |
| 2. | Време | Хронометар ("штоперица") |
| 3. | Маса | Вага |
| 4. | Температура | термометар |
| 5. | Сила | Динамометар |